ราชภัฏนครปฐม รวมตัวชุมนุมแฟลชม็อบ #ราชภัฏอยากงัดกับสลิ่ม เรียกร้อง ปชต.
กลุ่ม นศ.จาก ม.ราชภัฏนครปฐม รวมตัวชุมนุมแสดงออกมาทางการเมืองพร้อมแฟลชม็อบ #ราชภัฏอยากงัดกับสลิ่ม เพื่อแสดงออกถึงความไม่เห็นด้วยกับการยุบพรรคอนาคตใหม่ และเรียกร้องเอาประชาธิปไตยไม่เอาเผด็จการผู้สื่อข่าวรายงานว่า เมื่อเวลา 17.00 น. ของวันที่ 27 ก.พ.63 ที่บริเวณศาลากลางน้ำริมสระมรกต ภายในมหาวิทยาลัยราชภัฏนครปฐม ต.หนองปากโลง อ.เมืองนครปฐม นิสิต นักศึกษา มหาวิทยาลัยราชภัฏนครปฐมได้จัดกิจกรรมการแสดงออกเชิงสัญลักษณ์ของกลุ่มนักศึกษาร่วมชู 3 นิ้ว ณ ริมสระมรกต ภายใต้สโลแกน #ราชภัฏอยากงัดกับสลิ่ม และ #มรนเพื่อประชาธิปไตย เพื่อนัดชุมนุมเรียกร้องประชาธิปไตย ไม่เอาเผด็จการ จากกรณีที่ศาลรัฐธรรมนูญได้มีคำวินิจฉัย ยุบพรรคอนาคตใหม่ ทำให้หลายภาคส่วน ไม่ว่าจะเป็นมหาวิทยาลัย นิสิต นักศึกษา ประชาชน ได้ออกมาเรียกร้องความเป็นธรรม นัดชุมนุมเรียกร้องประชาธิปไตย ไม่เอาเผด็จการก่อนมีการจัดกิจกรรมแฟลชม็อบ มีนักศึกษาเข้าร่วมกว่า 300 คนในการจัดกิจกรรมแฟลชม็อบ ครั้งนี้ มีนักศึกษาขึ้นไปสลับเปลี่ยนกันปราศรัย แสดงจุดยืนที่ชัดเจนของการทำกิจกรรม เพื่อเป็นการแสดงออกเชิงสัญลักษณ์ของกลุ่มนักศึกษาและเพื่อแสดงพลังต่อต้านเผด็จการและรัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ไม่มีความสามารถในการบริหารประเทศ มีการเชิญชวน บุคลากร นิสิต นักศึกษาของมหาวิทยาลัย มาร่วมกิจกรรมเพื่อสร้างความเปลี่ยนแปลงทางการเมือง และมาร่วมสร้างประวัติศาสตร์และนับถอยหลังสู่ประชาธิปไตยโดยไร้เผด็จการสำหรับกิจกรรมเริ่มตั้งแต่เวลา 17.00 น. เป็นต้นไป โดยใช้เวลา 1 ชม.ก่อนที่จะแยกย้ายกันกลับได้มีการแสดงสัญลักษณ์ชูนิ้ว 3 นิ้ว เปิดแฟลชโทรศัพท์ และร้องเพลงชาติไทย เพื่อให้แสดงว่านักศึกษาก็รักประเทศไทยเช่นกัน ในการจัดกิจกรรมครั้งนี้มีเจ้าหน้าที่ตำรวจไปคอยดูแลความเรียบร้อย โดยไม่มีเหตุการณ์ใดๆ.
กลุ่ม นศ.จาก ม.ราชภัฏนครปฐมรวมตัวชุมนุมแสดงออกมาทางการเมืองพร้อมแฟลชม็อบ #ราชภัฏอยากงัดกับสลิ่ม เพื่อแสดงออกถึงความไม่เห็นด้วยกับการยุบพรรคอนาคตใหม่ และเรียกร้องเอาประชาธิปไตยไม่เอาเผด็จการ
ยุบพรรคอนาคตใหม่,แฟลชม็อบ,ม็อบนักศึกษา,ม.ราชภัฎนครปฐม,ราชภัฏอยากงัดกับสลิ่ม,ต้านเผด็จการ,นครปฐม,ข่าวทั่วไป